**Դոնալդ Ֆրանցիշեկ Տուսկ** (ապրիլի 22, 1957(1957-04-22), Գդանսկ, Լեհաստանի Ժողովրդական Հանրապետություն, լեհ.՝ Donald Franciszek Tusk), լեհ քաղաքական գործիչ։ Լեհաստանի 14-րդ վարչապետը։ Ղեկավարել է Լեհաստանի կառավարությունը 2007 թվականի նոյեմբերի 16-ից, մինչև 2014 թվականի սեպտեմբերի 22-ը։ 2014 թվականի դեկտեմբերի 1-ից Եվրոպայի Խորհրդի նախագահն է։

Կենսագրություն
--------------

Դոնալդ Տուսկը ծնվել է 1957 թվականի ապրիլի 22-ին Լեհաստանի Գդանսկ քաղաքում։ Դոնալդ Տուսկի հայրը՝ ավագ Դոնալդ Տուսկը (1930-1972) եղել է ատաղծագործ։ Մայրը՝ Եվա Տուսկը եղել է բույժքույր (1934-2009)։ Դոնալդ Տուսկը ավարտել է Գդանսկի հումանիտար համալսարանի պատմության ֆակուլտետը։

### Քաղաքական գործունեություն

1997 թվականին Դոնալդ Տուսկը դարձավ Լեհաստանի Սեբատոր՝ Ազատության Միություն կուսակցության կազմում։ 2001 թվականից եղել է «Քաղաքացիական պլատֆորմ» կուսակցության հիմնադիրներից մեկը։ 2003 թվականին դարձել է «Քաղաքացիական պլատֆորմ» կուսակցության ղեկավար։ 2005 թվականին Լեհաստանում տեղի ունեցած խորհրդարանական ընտրությունների ժամանակ գլխավորել է «Քաղաքացիական պլատֆորմ» կուսակցությունը («Քաղաքացիական պլատֆորմ» կուսակցությունը ստացել է 36,33% քվե և շարունակել մնալ ընդդիմադիր)։

### Նախագահական ընտրություններ (2005 թվական)

2005 թվականին մասնակցել է նախագահական ընտրություններին և իշխանության կողմից առաջադրված թեկնածու Լեհ Կաչինսկու հետ անցել երկրորդ փուլ։ Երկրորդ փուլում ստանալով 46% ձայն՝ չի ընտրվել Լեհաստանի նախագահ։

### Լեհաստանի վարչապետ

2007 թվականի հոկտեմբերի 21-ին տեղի ունեցած արտահերթ խորհրդարանական ընտրություններում իր ղեկավարած «Քաղաքացիական պլատֆորմ» կուսակցության տարած հաղթանակի արդյունքում (41,50%) 2007 թվականի նոյեմբերի 16-ին դարձել է Լեհաստանի վարչապետ։

### Նախագահական ընտրություններ (2010 թվական)

2010 թվականին Դոնալդ Տուսկը չմասնակցեց նախագահական ընտրություններին, սակայն նրա ղեկավարած «Քաղաքացիական պլատֆորմ» կուսակցությունը որպես նախագահի թեկնածու առաջադրեց Բրոնիսլավ Կոմորովսկուն, ով դարձավ Լեհաստանի նախագահ։

### Խորհրդարանական ընտրություններ (2011 թվական)

2011 թվականի խորհրդարանական ընտրությունների ժամանակ Դոնալդ Տուսկի ղեկավարած «Քաղաքացիական պլատֆորմ» կուսակցությունը գրավեց առաջին տեղը՝ ստանալով 39.11% ձայն։ Ընտրությունների արդյունքում «Քաղաքացիական պլատֆորմ» կուսակցությունը Սեյմում ստացավ 206 մանդատ, ինչի շնորհիվ կուսակցությունը մեծամասնություն կազմեց։

### Եվրոպական Խորհրդի նախագահ

2014 թվականի օգոստոսի 31-ին Դոնալդ Տուսկը ընտրվեց Եվրոպական Խորհրդի (Եվրախորհուրդ) նախագահ։ 2014 թվականի սեպտեմբերին Դոնալդ Տուսկը հրաժարվեց Լեհաստանի Վարչապետի Պաշտոնից, որի արդյունքում էլ Լեհաստանի վարչապետ դարձավ Եվա Կոպաչը։ Դոնալդ Տուսկը Եվրոպական Խորհրդի (Եվրախորհուրդ) նախագահ է դարձել 2014 թվականի դեկտեմբերի 1-ին։

Ծանոթագրություններ
------------------

1. ↑  Sensacyjne, ciche, tradycyjne - polityczne śluby ostatnich lat
2. 1 2  Բրոքհաուզի հանրագիտարան (գերմ.)
3. 1 2  Munzinger Personen (գերմ.)
4. 1 2 3 4
5. 1 2 3 4  Գերմանիայի ազգային գրադարանի կատալոգ (գերմ.)
6. ↑
7. ↑
8. ↑  Der Karlspreisträger 2010 Donald Tusk (գերմ.)
9. ↑
10. 1 2  Դոնալդ Տուսկի Կենսագրություն
11. ↑  Դոնալդ Տուսկը Լեհաստանի Սեբատոր
12. ↑  Դոնալդ Տուսկը «Քաղաքացիական պլատֆորմ» կուսակցության ղեկավար
13. ↑  Դոնալդ Տուսկը նախագահական ընտրունների թեկնածու
14. ↑  Դոնալդ Տուսկը Լեհաստանի Վարչապետ
15. ↑  Դոնալդ Տուսկի առաջադրած թեկնածու Բրոնիսլավ Կոմորովսկին Լեհաստանի նախագահ
16. ↑  Դոնալդ Տուսկը ընտրվեց Եվոխորհրդի նախագահ
17. ↑  Դոնալդ Տուսկը Եվրախորհրդի Նախագահ

Արտաքին հղումներ
----------------

* Դոնալդ Տուսկ
* Դոնալդ Տուսկ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դոնալդ Տուսկ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Բրոքհաուս · Լենտապեդիա · Մեծ կատալոնական · Մեծ նորվեգական · ՏԱՍՍ տեղեկանք · Notable Names Database · Treccani |
|  |
| 

|  Չափորոշչային վերահսկողություն |
| --- |
|  |
| CiNii: DA15748658 · CONOR: 35808611 · GND: 122488547 · GTAA: 210508 · ISNI: 0000000114499664 · LCCN: n86059004 · LNB: 000267889 · NKC: js20051010056 · NLP: a0000002181100 · NTA: 387121137 · NUKAT: n95003057 · SUDOC: 168638118 · VIAF: 84239789 · WorldCat VIAF: 84239789 |

 |

 |